"Vlamme" deur FERDI GREYLING
Oorspronklik gepos deur: @rogers.com VLAMME Ferdi Greyling Jy is 'n terugflits na blou berge soos tande teen die lug, na die verligting van donderstorms, as somer oor die veld vlam, 'n swembad in die somer met jong mense wat speel en grootword. As jy nou weer sou verskyn na al die jare; jy wat ek geken het en verloor het in die elegansie van liefde. (Die wêreld draai vinniger as wat ons ooit kon vermoed.) Al wat ek sal kan sê as jy weer sou verskyn, is dat die bougainvilleas in Oudtshoorn se stowwerige somer heeltemal op hulle eie soos pers vlamme brand.